༄༅། །དཔལ་རྡོ་རྗེ་ཕག་མོ་སྒྲུབ་པའི་ཐབས། ཨཱ་ཙརྱ་ཤེས་རབ་
བཟང་པོའི་ལུགས།
༄༅༅། །འདིར་སྒོམ་པ་ལ་དབང་བར་གྱུར་པས། རི་བོ་ལ་སོགས་པ་ཇི་སྐད་གསུངས་
པའི་གནས་སུ་བདེ་བའི་སྟན་ལ་འདུག་ནས། སེམས་ཅན་གྱི་དོན་ལ་མངོན་པར་བརྩོན་པའི་
བློས། རང་གི་སྙིང་ཁར་ཉི་མ་ལ་གནས་པའི་བཾ་ཡིག་ལི་ཁྲིའི་མདོག་ལྟར་དམར་བའི་འོད་ཟེར་
གྱིས། བླ་མ་དང་། སངས་རྒྱས་དང་། བྱང་ཆུབ་སེམས་དཔའ་དང་བཅས་པའི་རྡོ་རྗེ་ཕག་མོ་
གསལ་བར་བལྟས་ལ། ཡིད་ལས་བྱུང་བའི་མཆོད་པ་རྣམས་ཀྱིས་ཡང་དག་པར་མཆོད་པ།
སྡིག་པ་བཤགས་པ་ལ་སོགས་པ་བྱའོ། །དེ་ནས་བྱམས་དང་སྙིང་རྗེ་དང་། །དགའ་དང་བཏང་
སྙོམས་ལས་འདས་པས། །ཆོས་ཀུན་གདོད་ནས་གནས་པས་ན། །ངོ་བོ་ཉིད་མེད་དེས་རྟོགས་
བྱ། །སྟོང་པའི་ནམ་མཁར་པཾ་བྱུང་བའི། །ཆུ་སྐྱེས་དམར་པོའི་དབུས་གནས་པའི། །དབྱངས་
-468-

སྔགས་ལ་འཇུག་པའི་སྒོ་ལས། རྡོ་རྗེ་རྣལ་འབྱོར་མའི་ཆོས་སྐོར་རིམ་པ་བཞུགས། ༨༨༽
དང་གསལ་བྱེད་ལས་བྱུང་བའི། །ཟླ་བ་ཉི་མའི་རྣམ་པར་བསྒོམ། །དེ་དབུས་བཾ་ལས་ཛ་བ་ལྟར། །
དམར་བའི་རྡོ་རྗེའི་མེ་དབུས་སུ། །སླར་ཡང་བཾ་ཡིག་དེ་འོད་སྤྲོས། །བསྡུས་ལས་རང་ལྷའི་
གཟུགས་སུ་རྫོགས། །པདྨ་རཱ་གའི་མདོག་མཚུངས་པ། །ཞལ་གསུམ་ཕྱག་ནི་དྲུག་པ་སྟེ། །སྤྱན་
གསུམ་དབུ་སྐྲ་གྲོལ་བ་མོ། །ཐོད་པའི་ཕྲེང་བས་དབུ་བརྒྱན་ཅིང༌། །རྒྱན་རྣམས་ཐམས་ཅད་
ཡོངས་སུ་རྫོགས། །སེམས་དཔའི་སྐྱིལ་ཀྲུང་གིས་བཞུགས་པའོ། །
རྡོ་རྗེ་དྲིལ་བུ་འཛིན་འཁྱུད་ཅིང༌། །མདའ་དང་གཞུ་ནི་འགེངས་པས་འཛིན། །ཐོད་པ་ཁ་
ཊཱཾ་ག་བཅས་དང༌། །ལྕགས་ཀྱུ་མཆོག་གིས་དགུག་པ་དང་། །རྡོ་རྗེ་གསུམ་གྱིས་བྱིན་བརླབས་
ནས། །ཡེ་ཤེས་མཆོག་དང་མཉམ་སྦྱོར་བས། །རང་སྙིང་བཾ་ཡིག་ལས་འོད་ཟེར། །སྤྲོ་དང་བསྡུ་
བའི་བཟླས་པ་བྱ། །ཨོཾ་ཤྲཱི་བཛྲ་བཱ་རཱ་ཧཱི་ཨཱཿབཾ་ཧཱུྃ་ཧཱུྃ་ཕཊ་སྭཱ་ཧཱ། སྤྲུལ་པའི་འཁོར་ལོར་དབྱངས་
ཀྱི་དང་པོ་ཐིག་ལེས་རྣམ་པར་བརྒྱན། །སྙིང་དབུས་དྲོ་བའི་བཞི་པ་ཨུ་ཡིག་བསིལ་ཟེར་སྟོང་
པས་མཛེས། །ལོངས་སྤྱོད་འཁོར་ལོའི་དབུས་སུ་སོན་པའི་རིག་བྱེད་དང་པོ་ཉིད། །སྤྱི་བོར་ཀྵ་
ལྷག་ནཱ་ད་དང་བཅས་ཐིག་ལེས་རྣམ་མཛེས་པའི། །སྲོག་དང་རྩོལ་བ་ལེགས་བསྡམས་པའི། །
ཡེ་ཤེས་མེ་ནི་རྣམ་པར་འབར། །རླུང་བྲལ་མར་མེ་ལྟར་གསལ་ཞིང༌། །གློག་གི་འོད་མཚུངས་
གྱེན་སོང་བས། །ཐུགས་ཀྱི་རྡོ་རྗེའི་གནས་སོན་མཆོག་གི་ས་བོན་ལེགས་བསྲེགས་ནས།
གསུང་གནས་བཞུགས་དང་སྐུ་ཡི་རྡོ་རྗེའི་ཡི་གེ་རྣམས་བཅོམ་སྟེ། །བདེ་ཆེན་གནས་འགྲོ་ལུས་
ཅན་རྣམས་ཀྱི་སྐྱེད་བྱེད་ཞུ་བ་ལས། །འཛག་པ་གང་ཡིན་འདི་ནི་ཀུན་དགའ་མཆོག་གི་གནས་
སྟེར་བའོ། །མཆོག་ཏུ་དགའ་བའི་མཐར་གནས་པ། །ཡེ་ཤེས་ཅི་འདྲ་དེ་འདྲ་བ། །རྒྱུན་མི་འཆད་
པས་མངོན་གོམས་པས། །སེམས་ནི་གཉིས་སུ་མེད་པར་འགྲོ། །སྙིང་གི་པདྨར་ཟླ་བ་ཉི་མ་ཁ་
སྦྱར་དབུས་གནས་པ། །ཕྲ་བའི་ཐིག་ལེ་གསལ་བའི་གཟུགས་ཀྱིས་གནས་པ་རྣམ་བལྟས་ཏེ། །
དེར་ནི་ཡང་དང་ཡང་དུ་སྲོག་འགོག་སྦྱོར་བ་ལས་འདས་པས། །མཁའ་མཉམ་དྲི་མེད་མཆོག་ནི་
- 469-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
རྣལ་འབྱོར་པས་མཐོང་འགྱུར། །ལུས་ཀྱི་དབུས་གནས་སྐུད་པ་ལ། །ཕྲ་བའི་རྣམ་ཤེས་འགྲོ་
འོང་བ། །རྩེ་གཅིག་སེམས་ཀྱིས་གོམས་བྱས་ན། །རྟོག་མེད་ཡེ་ཤེས་ཡང་དག་འཇུག། དཔལ་
རྡོ་རྗེ་ཕག་མོ་སྒྲུབ་པའི་ཐབས། ཨཱ་ཙརྱ་ཤེས་རབ་བཟང་པོས་མཛད་པའོ། །མར་པ་ནས་
བརྒྱུད་དོ།། །།